Na temelju članka 102. i 103. Zakona o rudarstvu (Narodne novine broj 56/13, 14/14, 52/18, 115/18, 98/19 i 83/23) i članka 30. Statuta Grada Delnica (Službene novine Grada Delnica broj 2/21) Gradsko vijeće Grada Delnica na sjednici održanoj \_\_\_\_\_\_\_\_\_\_\_ 2024. godine donijelo je

O D L U KU

o sanaciji neaktivnog eksploatacijskog polja mineralnih sirovina Ciganska dražica uz eksploataciju

Članak 1.

Donosi se Odluka o sanaciji neaktivnog eksploatacijskog polja mineralnih sirovina Ciganska dražica koje se nalazi na području Grada Delnica a koje je planirano prostornim planom Grada Delnica.

Članak 2.

Sanacija će se provesti uz eksploataciju mineralnih sirovina s ciljem provedbe mjera osiguranja sprječavanja nastanka opasnosti za ljude, imovinu, prirodu i okoliš. Za eksploataciju u svrhu sanacije potrebno ishoditi koncesiju.

Članak 3.

Postupak pokreće ministarstvo nadležno za rudarstvo a rok se utvrđuje sukladno lokacijskoj dozvoli ishođenoj od tijela nadležnog za prostorno uređenje.

Članak 4.

Ova Odluka dostavit će se ministarstvu nadležnom za rudarstvo i Primorsko-goranskoj županiji.

Članak 5.

Ova Odluka stupa na snagu u roku od osam dana od objave u Službenim novinama Grada Delnica.

KLASA: 310-01/23-01/01

URBROJ: 2170-6-4-1-24-2

GRADSKO VIJEĆE GRADA DELNICA

Predsjednica

Ivana Pečnik Kastner

O B R A Z L O Ž E NJ E

Na temelju članka 102. stavka 1. Zakona o rudarstvu (Narodne novine 56/13, 14/14, 52/18, 115/18, 98/19 i 83/23) neaktivna eksploatacijska polja mineralnih sirovina su eksploatacijska polja na kojima je trajno obustavljeno izvođenje rudarskih radova, a na kojima nisu provedene mjere osiguranja radi sprječavanja nastanka opasnosti za ljude, imovinu, prirodu i okoliš i koja nisu brisana iz Registra eksploatacijskih polja mineralnih sirovina.

Na temelju članka 102. stavka 2. Zakona o rudarstvu (Narodne novine 56/13, 14/14, 52/18, 115/18, 98/19 i 83/23) Republika Hrvatska se određuje i upisuje kao nositelj i ovlaštenik neaktivnih eksploatacijskih polja mineralnih sirovina iz članka102. stavka 1 Zakona. Na temelju članka 102. stavka 3. Zakona o rudarstvu (Narodne novine 56/13, 14/14, 52/18, 115/18, 98/19 i 83/23) Ministarstvo nadležno za rudarstvo se utvrđuje kao tijelo državne uprave nadležno za provedbu sanacije neaktivnih eksploatacijskih polja mineralnih sirovina. Na temelju članka 102. stavka 4. Zakona o rudarstvu (Narodne novine 56/13, 14/14, 52/18, 115/18, 98/19 i 83/23) predstavničko tijelo jedinice lokalne samouprave dužno je donijeti odluku o sanaciji neaktivnih eksploatacijskih polja mineralnih sirovina bez eksploatacije mineralnih sirovina ili uz eksploataciju mineralnih sirovina te je dostaviti ministarstvu nadležnom za rudarstvo i jedinici područne (regionalne) samouprave.

Na temelju članka 102. stavka 6. Zakona o rudarstvu (Narodne novine 56/13, 14/14, 52/18, 115/18, 98/19 i 83/23) ako jedinice lokalne samouprave i jedinice područne (regionalne) samouprave ne postupe prema odredbama Zakona, ministarstvo nadležno za rudarstvo dužno je iz Registra eksploatacijskih polja mineralnih sirovina brisati neaktivna eksploatacijska polja mineralnih sirovina, a sva odgovornost i teret daljnjih radnji, kao i sva šteta koja bi mogla nastati bilo komu u svezi s tim prostorima na jedinici je lokalne samouprave. Na temelju članka 104. stavka 1. Zakona o rudarstvu (Narodne novine 56/13, 14/14, 52/18, 115/18, 98/19 i 83/23) za sanaciju neaktivnih eksploatacijskih polja mineralnih sirovina bez eksploatacije mineralnih sirovina s ciljem provedbe mjera osiguranja radi sprječavanja nastanka opasnosti za ljude, imovinu, prirodu i okoliš (u daljnjem tekstu: tehnička sanacija), a koji zahvat nema kao posljedicu promjenu stanja sastavnica prostora, ministarstvo nadležno za rudarstvo pokreće postupak na zahtjev jedinice lokalne samouprave na čijem se području nalazi neaktivno eksploatacijsko polje.

Na temelju članka 103. stavka 1. Zakona o rudarstvu (Narodne novine 56/13, 14/14, 52/18, 115/18, 98/19 i 83/23) potrebno je ishoditi koncesiju za eksploataciju mineralnih sirovina u svrhu sanacije. Postupak pokreće ministarstvo nadležno za rudarstvo po službenoj dužnosti na zahtjev JLS te na zahtjev fizičke ili pravne osobe registrirane za istraživanje i eksploataciju mineralnih sirovina. Sanaciju treba provesti u najkraćem mogućem roku sukladno ishođenoj lokacijskoj dozvoli. Ministarstvo u postupku ishođenja lokacijske dozvole daje mišljenje o roku i opsegu sanacije uz eksploataciju.

Na području Grada Delnica nalazi se eksploatacijsko polje Ciganska dražica, na kojem polju je trajno obustavljeno izvođenje rudarskih radova, nisu provedene mjere osiguranja radi sprečavanja nastanka opasnosti za ljude, imovinu, prirodu i okoliš te nije brisano iz Registra eksploatacijskih polja mineralnih sirovina. Nositelj i ovlaštenik navedenog eksploatacijskog polja je Republika Hrvatska. U Prijedlogu Odluke o sanaciji neaktivnog eksploatacijskog polja mineralnih sirovina Ciganska dražica predviđa se provesti sanacija neaktivnog eksploatacijskog polja mineralnih sirovina uz eksploataciju mineralnih sirovina.